Id-Deċiżjoni tal-Kummissjoni
tat-22 ta' April 2002
li tistabbilixxi l-listi ta' żoni u postijiet ta' tkabbir rigward waħda jew aktar mill-mard tal-ħut viral haemorrhagic septicaemia (VHS) u infectious haematopoietic necrosis (IHN)
(notifikata taħt in-numru tad-Dokument K(2002) 1500)
(Test b'rilevanza għaż-ŻEE)
(2002/308/KE)
IL-KUMMISSJONI TAL-KOMUNITAJIET EWROPEJ,
Wara li ġie kkunsidrat it-Trattat li jistabilixxi l-Komunità Ewropea,
Wara li ġiet ikkunsidrata d-Direttiva tal-Kunsill 91/67/KEE tat-28 ta' Jannar 1991 rigward il-kondizzjonijiet ta' saħħa ta' l-annimali li jirregolaw it-tqegħid fuq is-suq ta' annimali u prodotti ta' l-akkwakultura u [1], kif l-aħħar emendata mid-Direttiva 98/45/KE [2],u b'mod partikolari l-Artikoli 5 u 6 tagħha,
Billi:
(1) Sabiex jinkiseb, għal waħda jew aktar mill-mard tal-ħut viral haemorrhagic septicaemia (VHS) u infectious haematopoietic necrosis (IHN), l-istatus ta' żona approvata u ta' post ta' tkabbir tal-ħut li jinsabu f'żona mhix approvata, l-Istati Membri għandhom jissottomettu l-ġustifikazzjonijiet approprjati u r-regoli nazzjonali li jiżguraw konformità mal-kondizzjonijiet imsemmija fid-Direttiva 91/67/KEE.
(2) Il-lista tal-postijiet ta' tkabbir tal-ħut approvati rigward il-VHS u l-IHN fil-Belġju ġiet stabbilita mid-Deċiżjoni tal-Kummissjoni 95/470/EC [3].
(3) Id-Deċiżjoni tal-Kummissjoni 93/74/KEE [4], kif l-aħħar emendata mid-Deċiżjoni 2001/139/KE [5], tirrikonoxxi t-territorju sħiħ tad-Danimarka bħala żona approvata fir-rigward ta' l-IHN kif ukoll ċerti zoni fir-rigward tal-VHS. Aktar minn hekk, il-lista ta' postijiet ta' tkabbir ta' ħut approvati fid-Danimarka rigward il-VHS ġiet stabbilita mid-Deċiżjoni tal-Kummissjoni 96/233/KE [6], kif l-aħħar emendata mid-Deċiżjoni 2001/185/KE [7]
(4) Il-listi taż-żoni u l-postijiet ta' tkabbir tal-ħut fil-Ġermanja approvati rigward il-VHS u l-IHN, ġew stabbiliti rispettivament mid-Deċiżjoni tal-Kummissjoni1999/496/KE [8] u d-Deċiżjoni tal-Kummissjoni 95/124/KE [9], din ta' l-aħħar kif l-aħħar emendata mid-Deċiżjoni 2001/541/KE [10].
(5) Il-lista tal-postijiet tat-tkabbir tal-ħut, kif ukoll ta' ċerti zoni approvati rigward il-VHS u l-IHN fi Spanja, kienet stabbilita mid-Deċiżjoni tal-Kummissjoni 98/361/KE [11], kif l-aħħar emendata mid-Deċiżjoni 2001/294/KE [12]. Id-Deċiżjoni tal-Kummissjoni 94/862/KE [13] approvat il-programm Spanjol rigward il-VHS u l-IHN li kien applikat fl-Asturias qabel ma din iż-żona rċeviet l-istatus ta' żona approvata.
(6) L-Istatus fi Franza rigward il-VHS u l-IHN kien stabbilit mid-Deċiżjoni tal-Kummissjoni 95/125/KE [14], kif l-aħħar emendata mid-Deċiżjoni 2001/553/KE [15]. Il-lista ta' postijiet ta' tkabbir tal-ħut approvati fir-rigward tal-VHS u l-IHN fi Franza kienet stabbilita mid-Deċiżjoni tal-Kummissjoni 95/473/KE [16], kif emendata l-aħħar mid-Deċiżjoni 2001/159/KE [17]
(7) L-Istatus fl-Irlanda rigward il-VHS u l-IHN kien stabbilit mid-Deċiżjoni tal-Kummissjoni 93/73/KEE [18], kif l-aħħar emendata mid-Deċiżjoni 97/804/KE [19].
(8) Il-lista taż-żoni fl-Italja, approvata rigward il-VHS u l-IHN kienet stabbilita mid-Deċiżjoni tal-Kummissjoni 98/395/KE [20]. Il-lista tal-postijiet ta' tkabbir tal-ħut fl-Italja rigward il-VHS u l-IHN kienet stabbilita mid-Deċiżjoni tal-Kummissjoni 98/357/KE [21], kif l-aħħar emendata mid-Deċiżjoni 2001/552/KE [22].
(9) Il-lista tal-postijiet ta' tkabbir tal-ħut rigward il-VHS u l-IHN fl-Awstrija ġiet stabbilita mid-Deċiżjoni tal-Kummissjoni 2000/171/KE [23].
(10) L-Isvezja ġiet rikonoxxuta bħala żona konintentali u tal-kosta għall-ħut rigward il-VHS u l-IHN mid-Deċiżjoni ta' l-Awtorità ta' Sorveljanza EFTA Nru 70/94/COL [24].
(11) Minn meta daħlet fil-Komunità Ewropea, l-Isvezja tat informazzjoni rigward is-sitwazzjoni tal-VHS u l-IHN fit-territorju tagħha. L-Isvezja għandha tkun ikkunsidrata bħala żona kontinentali u tal-kosta rigward il-VHS u l-IHN, minbarra żona kostali waħda rigward il-VHS.
(12) Ir-Regolament tal-Kunsill (KEE) Nru 706/13 tat-12 ta' Marzu 1973 rigward l-arranġamenti tal-Komunità applikabbli għaċ-Channel Islands u l-Isle of Man għan-negozjar tal-prodotti agrikoli [25], kif l-aħħar emendat mir-Regolament (KEE) Nru 1174/86 [26], jistipula li l-leġislazzjoni veterinarja għandha tiġi applikata għal dawn il-gżejjer taħt l-istess kondizzjonijiet bħal fir-Renju Unit għall-prodotti importati fil-gżejjer jew esportati mill-gżejjer fil-Komunità.
(13) L-istatus tar-Renju Uni, Channel Islands u Isle of Man, rigward il-VHS u l-IHN, kien stabbilit mid-Deċiżjonijiet tal-Kummissjoni 2000/188/KE [27], 93/39/KEE [28] u 93/40/KEE [29] rispettivament.
(14) Franza għarrfet li faqqgħet il-VHS f'żona approvata 'il fuq mill-ħawt Vienne tal-ħajt ta' lqugħ Nouatre, departement ta' Indrè, li jinsab fi Loire Bretagne. Għalhekk, iż-żona affettwata-fl-intier tagħha m'għadiex tissodisfa l-kondizzjonijiet ta' l-Artikolu 5 tad-Direttiva 91/67/KEE rigward il-VHS. Madankollu, skond l-informazzjoni ġeografika u epidemjoloġika li waslet minn Franza, ċerti zoni ta' qbid taż-żoni għadhom jissodisfaw il-kondizzjonijiet u għalhekk l-istatus approvat tagħhom m'għandux jitneħħa.
(15) L-Italja ssottomettiet il-ġustifikazzjonijiet sabiex tikseb l-istatus ta' zoni approvati għal żewġ zoni- fir-reġjuni tal-Lombardia u Umbria rispettivament-rigward l-IHN u l-VHS kif ukoll ir-regoli nazzjonali li jiżguraw konformità mal-kondizzjonijiet għaż-żamma ta' l-istatus approvat.
(16) Id-dokumentazzjoni pprovduta mill-Italja għaż-żoni kkonċernati juru li dawk iż-żoni jilħqu l-kondizzjonijiet ta' l-Artikolu 5 tad-Direttiva 91/67/KEE. Għalhekk huma jikkwalifikaw għall-istatus ta' żona approvata u għandhom jitniżżlu fil-lista ta' zoni approvati.
(17) Il-Ġermanja wriet li l-ġustifikazzjonijiet għall-kisba ta' status ta' post ta' tkabbir approvat f'żona mhix approvata fir-rispett tal-VHS u l-IHN għal post ta' tkabbir tal-ħut li jinsab f'Baden-Wiirttemberg, kif ukoll ir-regoli nazzjonali li jiżguraw konformità mal-kondizzjonijiet għaż-żamma ta' l-istatus approvat.
(18) Franza ssottomettiet il-ġustifikazzjonijiet sabiex tikseb l-istatus ta' post ta' tkabbir approvat f'żona mhix approvata fir-rispett tal-VHS u l-IHN, kif ukoll ir-regoli nazzjonali li jiżguraw konformità mal-kondizzjonijiet għaż-żamma ta' l-istatus approvat, għal tliet postijiet ta' tkabbir tal-ħut. Wieħed jinsab fir-reġjun ta' Aquitaine, wieħed f'Haute Normandie u wieħed fi Drome. Programm applikat għall-post ta' tkabbir fi Drome kien approvat mid-Deċiżjoni tal-Kummissjoni 2000/174/KE [30].
(19) L-Italja ssottomettiet il-ġustifikazzjonijiet sabiex tikseb l-status ta' post ta' tkabbir approvat f'żona mhix approvata fir-rispett tal-VHS u l-IHN għal tliet postijiet ta' tkabbir tal-ħut wieħed fi Fruili Venezia Giulia, wieħed fil-Veneto u wieħed fl-Umbria, kif ukoll ir-regoli nazzjonali li jiżguraw konformità mal-kondizzjonijiet għaż-żamma ta' l-istatus approvat.
(20) Id-dokumentazzjoni mogħtija mill-Ġermanja, Franza u l-Italja għal postijiet ta' tkabbir konċernati turi li dawn laħqu l-kondizzjonijiet ta' l-Artikolu 6 tad-Direttiva 91/67/KEE. Huma jikkwalifikaw għalhekk għall-istatus ta' post ta' tkabbir approvat f'żona mhix approvata u għandhom jiġu miżjuda mal-lista ta' postijiet ta' tkabbir approvati.
(21) Sabiex kollox ikun ċar u sempliċi, hu approprjat li tinħoloq lista unika ta' zoni approvati u lista unika ta' postijiet ta' tkabbir tal-ħut approvati f'zoni mhux approvati fir-rigward tal-VHS u l-IHN u li jitneħħew xi Deċiżjonijiet li japprovaw programmi applikati qabel għal zoni u postijiet ta' tkabbir li sussegwentement ikunu kisbu l-istatus.
(22) Id-Deċiżjonijiet 93/39/KEE, 93/40/KEE, 93/73/KEE, 93/74/KEE, 94/862/KE, 95/124/KE, 95/125/KE, 95/470/KE, 95/473/KE, 96/233/KE, 98/357/KE, 98/361/KE, 98/395/KE, 1999/496/KE, 2000/171/KE, 2000/174/KE u 2000/188/KE għandhom għalhekk jiġu revokati u ssostitwiti minn din id-Deċiżjoni.
(23) L-Artikolu 172(7) ta' l-Att ta' Aċċess ta' l-Awstrija, il-Finlandja u l-Isvezja jipprevedi li, mingħajr ma jiġu affettwati l-paragrafi 4 u 5 ta' l-istess Artikolu, d-Deċiżjonijiet meħuda mill-Awtorità ta' Sorveljanza EFTA jibqgħu validi wara d-dħul sakemm il-Kummissjoni tieħu deċiżjoni motivata kif xieraq tal-kuntrarju skond il-prinċipji bażiċi tal-liġi tal-Komunità.
(24) Il-miżuri pprovduti f'din id-Deċiżjoni jaqblu ma' l-opinjoni tal-Kumitat Permanenti tal-Food Chain u s-Saħħa ta' l-Annimali,
ADOTTAT DIN ID-DEĊIŻJONI
Artikolu 1
1. Il-lista ta' zoni rikonoxxuti bħala approvati fir-rigward ta' waħda jew aktar mill-mard tal-ħut VHS u IHN hi mniżżla fl-Anness I.
2. Il-lista ta' postijiet ta' tkabbir tal-ħut rikonoxxuti bħala postijiet ta' tkabbir tal-ħut approvati rigward waħda jew aktar aktar mill-mard tal-ħut VHS u IHN u li jinsabu f'zoni mhux approvati tinsab fl-Anness II.
Artikolu 2
Id-Deċiżjonijiet 93/39/KEE, 93/40/KEE, 93/73/KEE, 93/74/KEE, 94/862/KE, 95/124/KE, 95/125/KE, 95/470/KE, 95/473/KE, 96/233/KE,98/357/KE, 98/361/KE, 98/395/KE, 1999/496/KE, 2000/171/KE, 2000/174/KE u 2000/188/KE huma revokati.
Referenzi għad-Deċiżjonijiet revokati għandhom jitqiesu bħala referenzi għal din id-Deċiżjoni.
Artikolu 3
Din id-Deċiżjoni hi indirizzata lill-Istati Membri kollha.
Magħmulha fi Brussel, fit-22 ta' April 2002.